**ELŐTERJESZTÉS KÍSÉRŐ LAP**

**E-szám: 106/2014**

**Tárgy: Döntés a Nagykovácsi Általános Iskola Igazgatója kérelméről, néptánc oktatás engedélyezése az Öregiskola Közösségi Ház és Könyvtárban**

**Előterjesztő neve:** Kiszelné Mohos Katalin polgármester

**Előadó neve:** Papp István jegyző

**Az előterjesztés aláírás előtti előzetes ellenőrzése**

**Vezetői ellenőrzés**

- az előterjesztés tartalmilag és formailag *megfelelő - nem megfelelő*

***előadó osztályvezetője***

**Pénzügyi ellenőrzés**

- az előterjesztés tartalmilag és formailag *megfelelő - nem megfelelő*

***Gazdasági vezető***

**Törvényességi ellenőrzés**

- az előterjesztés tartalmilag és formailag *megfelelő - nem megfelelő*

**Nagykovácsi, 2014. november 13.**

**Jegyző**

***Az előterjesztés kiküldhető – nem küldhető ki.***

**Nagykovácsi, 2014. november 13.**

 **Polgármester**

**Tisztelt Képviselő-testület!**

**Döntést előkészítő Indokolás – Előzmény:**

A nemzeti köznevelésről szóló 2011. évi CXC. törvény (továbbiakban: Nkt) 27. § (11) bekezdése alapján: *„Az iskola a nappali rendszerű iskolai oktatásban azokban az osztályokban, amelyekben közismereti oktatás is folyik, azokon a tanítási napokon, amelyeken közismereti vagy szakmai elméleti oktatás is folyik, megszervezi a mindennapos testnevelést legalább napi egy testnevelés óra keretében, amelyből legfeljebb heti két óra*

*a) a kerettanterv testnevelés tantárgyra vonatkozó rendelkezéseiben meghatározott oktatásszervezési formákkal, műveltségterületi oktatással,*

*b) iskolai sportkörben való sportolással,*

*c) versenyszerűen sporttevékenységet folytató igazolt, egyesületi tagsággal rendelkező vagy amatőr sportolói sportszerződés alapján sportoló tanuló kérelme alapján a tanévre érvényes versenyengedélye és a sportszervezete által kiállított igazolás birtokában a sportszervezet keretei között szervezett edzéssel,*

*d) egyesületben legalább heti két óra sporttevékenységet folytató tanuló kérelme alapján - amennyiben délután szervezett testnevelés órával ütközik - a félévre érvényes, az egyesület által kiállított igazolással*

*váltható ki.”*

Nagykovácsi Általános Iskolában a fenti jogszabályi hely szerint az első és második évfolyamon a mindennapos testnevelési órák keretén belül 1 néptánc-népijáték foglalkozást biztosítanak.

**Tényállás:**

Nagykovácsi Általános Iskola Igazgatója kérelemmel fordult a Nagykovácsi Nagyközség Önkormányzatához, amelyben tájékoztatja a képviselő-testületet, hogy a 2014/2015. tanévben közel 500 diák tanul az iskolában. Az első és második évfolyamos osztályoknak a mindennapos testnevelési órák keretén belül tartandó néptánc-népijáték foglalkozások nagymértékben leterhelik a tantermi lehetőségeiket, valamint a szervezési gondok – padok mozgatása, pakolása – miatt, amely egyben komoly balesetveszélyt is jelentenek. Az iskola Igazgatója a probléma feloldása érdekében kérelmezte, hogy a foglalkozások megtartását Nagykovácsi Nagyközség Önkormányzata által fenntartott Öregiskola Közösségi Ház és Könyvtárban vagy az Inkubátorházban lehessen megtartani.

Az Öregiskola Közösségi Ház és Könyvtár Intézményvezetőjének a kérelmet továbbítottuk, aki nyilatkozott, hogy a foglaltságok/foglalkozások/rendezvények figyelembevételével az elhelyezést biztosítani tudja.

Nagykovácsi Nagyközség Önkormányzat amennyiben a hozzájárulását adja a néptánc-népijáték foglalkozások saját intézményeiben történő megtartására, úgy szerződést szükséges kötnie a Klebelsberg Intézményfenntartó Központtal – Nagykovácsi Általános Iskola fenntartójával – a használatba vételre való tekintettel.

**Döntési lehetőségek:**

A Képviselő-testületnek nyílt ülésen, egyszerű többséggel kell meghoznia a döntését.

**Mellékletek:**

* Nagykovácsi Általános Iskola Igazgatójának kérelme
* KIK Budakeszi Tankerülete Igazgatójának hozzájárulása

Nagykovácsi, 2014. november 13.

 Kiszelné Mohos Katalin

 polgármester

**HATÁROZATI JAVASLAT**

**Tárgy: Döntés a Nagykovácsi Általános Iskola Igazgatója kérelméről, néptánc oktatás engedélyezése az Öregiskola Közösségi Ház és Könyvtárban**

Nagykovácsi Nagyközség Önkormányzat képviselő-testülete úgy dönt, hogy hozzájárul a 2014/2015. tanévben Nagykovácsi Általános Iskola első és második évfolyamának a mindennapos testnevelési órák keretén belül néptánc-népijáték foglalkozásainak az Öregiskola Közösségi Ház és Könyvtár, valamint az Inkubátorház – foglaltságtól függően – a rendelkezésre álló helyiségeiben való megtartásához.

Felhatalmazza a polgármestert és a jegyzőt a Klebelsberg Intézményfenntartó Központtal kötendő térítésmentes használati szerződés előkészítésére és aláírására.

**Felelős:** polgármester, jegyző

**Határidő:** azonnal